Bladteger

underfamiliene:
 Bryocorinae
 Cylapinae
 Deraeocorinae
 Isometopinae
 Mirinae
 Orthotylinae
 Phylinae

Bladteger (Miridae) tilhører tegene, en gruppe av nebbmunner.
Det er i Norge funnet omtrent 150 arter av bladteger.

 Utseende 

Bladteger er en gruppe med ganske forskjellig utseende teger. Men de har noe felles, det er den membrane vingespissen på dekkvingene, der en åre tydelig kan ses.  Denne åren danner to vingeceller. Men det er noen arter som bare har en slik lukket celle, og noen mangler tilsynelatende også vingeåren. Et annet viktig kjennetegn er at de mangler punktøyne (ocelli).

Generelt er bladtegene under ca. 12 mm. lange, de er ofte ovale, sett fra oversiden, eller mer lange og slanke. De er nesten alltid spinkelt bygd og temmelig skjøre. Hodet er gjerne noe spist framoverrettet (nese), fordi sugesnabelen starter helt fremme på hodet. Men det finnes unntak, noen arter ligner mer på maur enn på teger.

Noen arter er farget i kraftige farger. Gjerne rødt, grønn, svart og gulorange. Mens noen arter er beskjedent farget i mørk brun eller svart.

 Levevis 
Teger er nebbmunner, det vil si at de har sugende munndeler. Mange arter er skadedyr i jord- og landbruket, ved at de suger plantesaft fra nyttevekster. De fleste artene finnes i varmere strøk.  Bare et fåtall finnes i Norge.

Bladteger lever på jordoverflaten. De deles ofte inn i tre mindre grupper, etter levestedet.  Det er de som lever på blomster og urter, trær og busker, og i gress.

Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

 Bildegalleri 

 Systematisk inndeling / slekter  
Bladteger tilhører nebbmunnene som har det til felles at munndelene er sugende og at de suger opp næringen.  Nebbmunner lever av plantesaft fra planter og trær, men noen er også som rovdyr (ikke bladteger) som suger ut kroppsvæske fra andre dyr.  Foruten tegene består nebbmunnene av plantesugere (Homoptera).

Familien bladteger er systematisk plassert i gruppen Cimicomorpha, sammen med: 
 Pachynomidae, Rovteger, Velocipedidae, Microphysidae, Joppeicidae, Thaumastocoridae,  Netteger, Medocostidae, Nabidae, Plokiophilidae, Nebbteger, Cimicidae og Polyctenidae.

Bladteger er den mest artsrike familien av teger (Heteroptera), med over 10 000 kjente arter.  Nye arter oppdages stadig, men det er mest i de varme områdene av verden. Særlig regnskogene har et rikt artsmangfold.

Et latinsk familienavn ender med ...idae, og et navn på en overfamilie på  ...oidea.

 orden nebbmunner (Hemiptera)
 underorden plantesugere (Homoptera) (parafyletisk)
 underoroen teger (Heteroptera) 
 overfamilie Cimicomorpha
 familien bladteger (Miridae)
 underfamilien Bryocorinae
 underfamilien Cylapinae
 underfamilien Deraeocorinae
 underfamilien Isometopinae
 underfamilien Mirinae
 underfamilien Orthotylinae
 underfamilien Phylinae

 Kilder 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
 Gaun, Sven 1974. Blomsterteger (Miridae). Danmarks Fauna 81, 279 sider
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Fauna Europaea Web Service (2004) Fauna Europaea version 1.1, www.faunaeur.org 

 Eksterne lenker 

 Norsk Entomologisk forening – for deg som vil lære

Kategori:Bladteger
Kategori:Teger
Kategori:Skadedyr